Framkvæmdastjórum Keflavíkurflugvallar verður fækkað úr þremur í tvo vegna skipulagsbreytinga . Til stendur að ráða nýjan framkvæmdastjóra yfir rekstur flughafnarinnar . 28. nóvember 2019 Framkvæmdastjórar Keflavíkurflugvallar verða nú tveir í stað þriggja . Mynd : Isavia Hlynur Sigurðsson , framkvæmdastjóri viðskiptasvið Keflavíkurflugvallar , og Þröstur Söring , framkvæmdastjóri rekstrarsviðs flugvallarins , létu af störfum hjá Isavia í dag . Þetta kemur fram í bréfi sem Sveinbjörn Indriðason , forstjóri Isavia , sendi starfsmönnum Keflavíkurflugvallar í dag og Túristi hefur undir höndum . Þar segir að tekin hafi verið ákvörðun um skipulagsbreytingar á Keflavíkurflugvelli með það að markmiði að tengja betur saman þjónustu við viðskiptavini og þróun flugvallarins , bæði núverandi og til framtíðar . „ Samhliða verða gerðar þær breytingar að viðskiptasvið , rekstrarsvið og tækni - og eignasvið verða sameinuð í tvö ný svið . Ítarlegri vinna við nánari útfærslu á þeim breytingum hefst núna . Í þeirri vinnu er mikilvægt að við leggjum öll okkar lóð á vogarskálarnar til að vel takist til við breytingarnar . Endanleg útfærsla verður svo kynnt síðar , ” segir Sveinbjörn í bréfinu . Guðmundur Daði Rúnarsson sem starfað hefur sem framkvæmdastjóri tækni - og eignasviðs Keflavíkurflugvallar mun nú leiða þann hluta sem snýr að þjónustu við viðskiptavini , vöruframboð og þróun flugvallarins . Þá mun Elín Árnadóttir , aðstoðarforstjóri Isavia , taka tímabundið við verkefnum sem snúa að rekstri hans samkvæmt því sem segir í bréfinu . Sú staða sem snýr að rekstri Keflavíkurflugvallar verður auglýst fljótlega . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is